==Konstituering efter regionsvalget 2009==
Han blev valgt som SF's spidskandidat til [[Region Hovedstaden]] ved en urafstemning i 2008 foran den daværende gruppeformand [[Allan Schneidermann]]. Han blev derefter valgt ind i regionsrådet ved [[Kommunal- og regionsvalg 2009|valget den 17. november 2009]]. SF indgik en konstitueringsaftale med [[Venstre]], [[de Konservative]] og [[Dansk Folkeparti]]. Ifølge aftalen skulle Røpke være regionsrådsformand, og der skulle etableres en "koncernledelse" bestående af de fire partier. Aftalen førte til kritik, og SF trak sig fra aftalen efter intern diskussion. Partiet endte med at indgå en aftale med [[Socialdemokratiet]] og de [[Radikale]] om at støtte den siddende regionsformand, [[Vibeke Storm Rasmussen]]. Røpke forlod derefter SF's partigruppe i regionsrådet. Kort tid efter meldte han sig ud af SF og betegnede sig selv om "uafhængig socialdemokrat" i en periode.<ref>[http://andreasroepke.dk/ Nu uafhængig socialdemokrat] {{Webarchive|url=https://web.archive.org/web/20100224062431/http://andreasroepke.dk/ |date=24. februar 2010 }}, Hans personlige hjemmeside, 20. november 2009</ref>
Levende_personer Litteratur Titler Politik Politiske_embeder Ledere